**УГОВОР О ЈАВНОЈ НАБАВЦИ УСЛУГА**

**ЕКСКУРЗИЈЕ УЧЕНИКА**

Партија 5-Екскурзија ученика 5.разреда

Закључен између уговорних страна:

Наручиоца, ОШ “Сава Керковић“ Љиг са седиштем у Љигу, ул. Светог Саве 22а, 14240 Љиг ПИБ: 101287100, Матични број: 07099231, Телефон: 014 /3445-172, кога заступа Бојан Којић, директор школе (у даљем тексту: наручилац)

2. \_\_\_\_\_\_\_\_\_\_\_\_\_\_, из \_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_ бр. \_\_\_\_, матични број: \_\_\_\_\_\_, ПИБ: \_\_\_\_\_\_\_\_, рачун бр. \_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_, у даљем тексту Добављач.

**Уговорне стране сагласно констатују:**

* да је Наручилац у складу са Законом о јавним набавкама („Службени гласник РС”, бр. 91/2019, у даљем тексту: Закон) спровео отворени поступак јавне набавке услуга – Екскурзије ученика*,* број 0005, са циљем закључивања оквирног споразума са једним понуђачем на период од годину дана од дана закључења оквирног споразума;
* да је Наручилац донео Одлуку о закључивању оквирног споразума бр. \_\_\_\_\_ од \_\_\_\_\_\_\_.године, у складу са којом се закључује оквирни споразум између Наручиоца и Добављача;
* да је Добављач доставио понуду бр. \_\_\_\_\_ од \_\_\_\_\_\_\_ године, која чини саставни део овог овог Уговора (у даљем тексту: Понуда Добављача).

**Члан 1.**

Предмет уговора је пружање услуге – Екскурзије ученика, у складу са условима из конкурсне документације за ЈН бр. 0005, понудом Добављача, одредбама овог уговора и стварним потребама Наручиоца

**УГОВОРЕНА ЦЕНА**

**Члан 2.**

Цена извођења екскурзије по ученику \_\_\_\_\_\_\_\_ динара без ПДВ-а, односно \_\_\_\_\_\_\_\_\_\_ динара, са ПДВ-ом.

Укупна вредности уговора износи \_\_\_\_\_\_\_\_\_\_\_\_динара без ПДВ-а, односно за \_\_\_\_\_ ученика \_\_\_\_\_\_\_\_\_\_ динара, са ПДВ-ом

Цену формирати у динарима.

Уговорена цена је фиксна по јединици мере и не може се мењати услед повећања цене елемената на основу којих је одређена.

Цене су фиксне и не могу се мењати за све време важења уговора*.*

**Начин и услови закључивања појединачних уговора**

**Члан 3.**

Након закључења оквирног споразума, када настане потреба Наручиоца за предметом набавке, Наручилац ће са Добављачем закључити појединачни уговор о јавној набавци.

При закључивању појединачних уговора о јавној набавци, не могу се мењати битни услови из оквирног споразума.

Појединачни уговори о јавној набавци из оквирног споразума ће бити закључивани по броју пријављених ученика. Уколико се број ученика смањи у односу на уговорени број закључиваће се анекс уговора о јавној набавци. Уколико се број повећа, издаваће се нов појединачни уговор о јавној набавци.

У случају да се број ученика, из оправданих разлога смањи, Добављач се обавезује да изврши повраћај (авансно) плаћеног износа (целог) или да једну од фактура умањи за тај износ, односно усклади је са анексираним појединачним уговором о јавној набавци.

**Члан 4.**

Појединачни уговор о јавној набавци се закључује под условима из овог оквирног споразума у погледу предмета набавке, цена, начина и рокова плаћања, рокова извршења услуге и друго.

**Начин и рок плаћања**

**Члан 5.**

Уговорне стране су сагласне да се плаћање врши у месечним ратама (2 рате укупно) почев од закључења уговора, уплатом на рачун Пружаоца услуге, а коначно плаћање у року од 45 дана, од дана издавања рачуна/фактуре од стране Извршиоца услуге са тачним бројем плативих ученика који су учествовали у екскурзији ученика 5. разреда.

Коначна фактура испоставља се најраније пошто стручни вођа путовања сачини извештај, који подноси директору школе, са оценом о извођењу и квалитету пружених услуга.

Плаћање се врши уплатом на рачун Добављача.

**Рок пружања услуге**

**Члан 6.**

Добављач се обавезује да пружи и реализује услуге према Плану и програму Наручиоца, који је саставни део конкурсне документације.

Утврђени рокови су фиксни и не могу се мењати без сагласности Наручиоца.

**Обавезе наручиоца**

**Члан 7.**

Наручилац је дужан да Добављачу достави списак путника најкасније пет дана пре дана отпочињања реализације путовања.

Наручилац је дужан да обезбеди пратеће особље: наставнике и стручног вођу пута.

Уколико програм путовања или делови програма путовања не буду извршени у целини или делимично, Наручилац се обавезује да формира Комисију за процену извршене услуге која ће, у року од 15 дана од дана завршетка реализације путовања, сачинити Извештај о извршеној услузи са предлогом мера за превазилажење спора у вези са неизвршењем или делимичним извршењем делова програма путовања.

Комисија за процену извршене услуге има обавезу да на основу сачињеног Извештаја о извршеној услузи и структуре цене утврди/не утврди проценат смањења цене услуге.

**Обавезе добављача**

**Члан 8.**

Добављач се обавезује да уговорене услуге изврши у свему према техничкој документацији, прописима, стандардима, техничким нормативима и нормама квалитета који важе за уговорену врсту услуга.

Добављач преузима потпуну одговорност за квалитет испоручених услуга на основу обострано потписаног уговора, у складу са овим уговором.

 Добављач се обавезује да пружи наведене услуге у складу са важећим прописима, техничким прописима и овим уговором**.**

Добављач се, под пуном моралном, материјалном и кривичном одговорношћу обавезује:

- да обезбеди довољан кадровски и технички капацитет потребан за пружање уговором преузетих обавеза;

- достави Опште услове путовања;

- да обезбеди лиценциране туристичке водиче - пратиоце група током путовања и током боравка група на путовању;

- да сноси трошкове осигурања;

- да се стара о правима и интересима путника сагласно добрим обичајима и узансама у области туризма;

- да уредно води све књиге предвиђене законом и другим прописима Републике Србије, који регулишу ову област;

- да присуствује састанку Комисије за процену извршене услуге, у случају неизвршења или непотпуног извршења делова програма путовања или програма путовања у целини;

- да испуни све наведено у Програму путовања.

**Уговорна казна**

**Члан 9.**

Уколико Добављач не пружи уговорене услуге у уговореном року, дужан је да плати Наручиоцу уговорну казну у висини 0,5% од укупно уговорене вредности за сваки дан закашњења, с тим што укупан износ казне не може бити већи од 10% од вредности укупно уговорених услуга.

Наплату уговорне казне Наручилац ће извршити, без претходног пристанка Добављача, умањењем рачуна наведеног у испостављеној фактури.

Наручилац ће уновчити меницу за повраћај авансног плаћања, ако се не реализује или делимично реализује нека од услуга наведених у структури цене на основу Извештаја о извршеној услузи екскурзије и наставе у природи који сачињава Комисија за процену извршене услуге.

Ако Добављач не реализује или делимично реализује услугу која није евидентирана у структури цене, а предвиђена је Планом и програмом Наручиоца, Наручилац има право да својом слободном проценом одреди вредност услуге која није реализована и реализује меницу за повраћај аванса или изврши смањење укупне уговорене цене услуге на основу Извештаја о извршеној услузи екскурзије и наставе у природи који сачињава Комисија за процену извршене услуге.

**Средство финансијског обезбеђења – појединачни уговор**

**Члан 10.**

 Добављач се обавезује да приликом закључења појединачног уговора по оквирном споразуму, преда наручиоцу бланко сопствену меницу, као обезбеђење за испуњење уговорних обавеза, која мора бити евидентирана у Регистру меница и овлашћења Народне банке Србије.

Меница мора бити оверена печатом и потписана од стране лица овлашћеног за потписивање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности уговора.Уз меницу мора бити достављена копија картона депонованих потписа који је издат од стране пословне банке коју изабрани понуђач наводи у меничном овлашћењу – писму.Рок важења менице је 30 (тридесет) дана дужи од дана одређеног за извршење обавеза испоручиоца.

Наручилац ће уновчити дату меницу уколико добављач не буде извршавао своје обавезе у роковима и на начин предвиђен уговором.

**Виша сила**

**Члан 11.**

 Уколико после закључења овог уговора наступе околности више силе, који доведу до ометања или онемогућавања извршења обавеза дефинисаних уговором, рокови извршења обавеза се неће продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у уговору и који нису могли бити спречени од стране погођене вишом силом.

Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

Страна у уговору погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

**Посебне и завршне одредбе**

**Члан 12.**

За све што није регулисано овим уговором примењиваће се одредбе Закона о облигационим односима, као и други прописи који регулишу ову материју.

**Члан 13.**

Све спорове који проистекну у реализацији овог уговора уговорне стране ће решавати споразумно.

У случају да споразум није могућ, уговара се надлежност Привредног судау Београду.

**Члан 14.**

Овај уговор ступа на снагу даном потписивања обе уговорне стране.

 **Члан 15.**

Овај Уговор је сачињен у 4 (четири) истоветних примерка, по 2 (два) за сваку уговорну

страну.

 **НАРУЧИЛАЦ ДОБАВЉАЧ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**